Οι αντιλήψεις των χειριστών αιτημάτων διεθνούς προστασίας για την επαγγελματική εξουθένωση στο πλαίσιο της εργασίας τους σε Περιφερειακά Γραφεία Ασύλου
Creators: name: Παναγιωτίδου, Μάρθα Χρήστου
Publisher: name: Aristotle University of Thessaloniki
Year: 2020
Subjects: Χειριστές αιτημάτων διεθνούς προστασίας
Επαγγελματική εξουθένωση
Δευτερογενείς ψυχικές επιβαρύνσεις
Asylum caseworkers
Burnout
Secondary psychological distress

description: Η παρούσα έρευνα στοχεύει στη μελέτη των αντιλήψεων των χειριστών αιτημάτων διεθνούς προστασίας σχετικά με την επαγγελματική εξουθένωση στα πλαίσια της εργασίας τους σε Περιφερειακά Γραφεία Ασύλου στην ενδοχώρα και στα νησιά. Συγκεκριμένα, διερευνώνται ζητήματα αναφορικά με τον τρόπο που την ορίζουν, τα συμπτώματα που βίωσαν οι ίδιοι και οι συνάδελφοι τους κατά τη διάρκεια της εργασίας τους ως χειριστές, τους παράγοντες ατομικούς και οργανωσιακούς, που επιδρούν στην εμφάνιση της εργασιακής εξουθένωσης και τις προκλήσεις της εργασίας ενός χειριστή. Επιπλέον, η μελέτη ερευνά τις ενδεδειγμένες κατά τη γνώμη τους παρεμβάσεις για τη διαχείριση αυτού του κρίσιμου εργασιακού ζητήματος, τόσο σε ατομικό όσο και σε επίπεδο οργανισμού και παρουσιάζει συνοπτικά τα κεντρικά θέματα που προέκυψαν καθώς και τις ομοιότητες και τις διαφορές ανάμεσα στις δύο ομάδες συμμετεχόντων. Για την προσέγγιση αυτού του ερευνητικού αντικειμένου εφαρμόστηκε η ποιοτική μεθοδολογία και ως ερευνητικό εργαλείο συλλογής και παραγωγής ποιοτικού υλικού επιλέχθηκε η ημιδομημένη συνέντευξη σε βάθος. Πραγματοποιήθηκαν συνολικά δώδεκα συνεντεύξεις με χειριστές υποθέσεων ασύλου, εκ των οποίων οι έξι έγιναν με χειριστές Περιφερειακών Γραφείων που βρίσκονται στην ενδοχώρα και οι άλλες έξι με χειριστές Περιφερειακών Γραφείων στα νησιά. Η επεξεργασία και η ανάλυση του ποιοτικού υλικού έγινε σύμφωνα με τη μέθοδο της ανάλυσης περιεχομένου. Από την ανάλυση των δεδομένων προέκυψε ότι οι χειριστές υποθέσεων ασύλου αντιμετωπίζουν σημαντικούς κινδύνους επαγγελματικής εξουθένωσης καθώς και δευτερογενών ψυχικών επιβαρύνσεων και βιώνουν συμπτώματα σε συναισθηματικό, γνωστικό, σωματικό και συμπεριφορικό επίπεδο, τα οποία επηρεάζουν αρνητικά, όχι μόνο την επαγγελματική αλλά και την προσωπική και την κοινωνική τους ζωή. Η πλειονότητα των συμμετεχόντων συσχέτισε τις εργασιακές επιβαρύνσεις που αντιμετωπίζουν με την απαιτητική και εν δυνάμει τραυματική φύση του αντικειμένου της εργασίας τους σε συνδυασμό με τις υψηλές και πιεστικές απαιτήσεις, οι οποίες δε συνοδεύονται από επαρκείς εργασιακούς πόρους και δίκτυα υποστήριξης. Σε γενικές γραμμές παρατηρήθηκαν ομοιότητες ανάμεσα στις αντιλήψεις των συμμετεχόντων των δύο ομάδων σε σχέση με το υπό μελέτη ζήτημα. Διαφορές καταγράφηκαν σε δύο θέματα: τη χρήση αλκοόλ και τους έμμεσους ψυχικούς τραυματισμούς, τα οποία αναφέρθηκαν κατά κύριο λόγο από χειριστές των περιφερειακών γραφείων στα νησιά. Τέλος, από την ανάλυση του ποιοτικού υλικού που καταγράφηκε, προκύπτουν καλές πρακτικές πρόληψής και αντιμετώπισης της επαγγελματικής εξουθένωσης για τους ίδιους τους χειριστές αλλά και χρήσιμες συστάσεις για την βελτίωση των συνθηκών εργασίας του προσωπικού
description: The aim of the present study is to research how caseworkers employed in the Regional Asylum Offices across mainland and insular Greece perceive the concept of burnout. Specifically, we explore issues pertaining to their interpretation of the concept, the burnout symptoms that they or their colleagues have experienced in the workplace, the factors triggering these symptoms as well as the challenges that come with their job. Furthermore, the study explores the caseworkers’ recommended practices in dealing with the issue under investigation both on a personal and organizational level and briefly presents the main points of the survey, including the similarities and discrepancies among the participants. To meet our aims and objectives we have implemented a qualitative methodology and collected the qualitative material for analysis through semi-structured in-depth interviews. Twelve interviews have been conducted in total, six of which were with caseworkers employed in the offices on the mainland and six with caseworkers employed in the offices on the islands. The processing and analysis of the collected material has been based on the content analysis method. Among the primary findings of the survey is that asylum caseworkers face great risks of burnout and secondary psychological distress and that they experience symptoms on the affective, cognitive, corporal and behavioral levels. Such symptoms may in fact, extend beyond the professional domain and impact their personal and social lives. Another finding is that the majority of the participants draws correlations between on the one hand, the heavy workload and on the other, the demanding and potentially traumatic aspect of their job, the insufficient work resources and the lack of support networks. Overall, the research study reveals similarities in the perceptions of participants of the two teams. Notwithstanding, two main discrepancies are pinpointed in terms of the use of alcohol as a coping strategy and the presence of vicarious psychological traumas, both of which are mostly reported by the caseworkers employed in the offices on the islands. Finally, the results of the qualitative analysis point to a number of good prevention and coping strategies for burnout among asylum caseworkers as well as suggested recommendations for the improvement of working conditions
description: Σε συνεργασία με το Πανεπιστήμιο Λευκωσίας (Κύπρος)